|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

 F: 01 478 2340

 E: gp.mzz@gov.si

 www.mzz.gov.si

Številka: 110-38/2025/1

Datum: 8. 7. 2025

**Zadeva: Objava prostega delovnega mesta** **Finančnik VII/2 – II (m/ž) v Finančno računovodski službi, v Oddelku za upravljanje EU sredstev, v Sekretariatu (šifra DM 30365) – interni natečaj**

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo s spremembami in dopolnitvami v nadaljevanju: ZJU) in 6. do 17. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10, v nadaljnjem besedilu: Uredba) Ministrstvo za zunanje in evropske zadeve, Prešernova cesta 25, Ljubljana, objavlja interni natečaj za zasedbo prostega strokovno-tehničnega delovnega mesta za nedoločen čas, z dvomesečnim poskusnim delom

**FINANČNIK VII/2 – II V FINANČNO RAČUNOVODSKI SLUŽBI, V ODDELKU ZA UPRAVLJANJE EU SREDSTEV, V SEKRETARIATU (ŠIFRA DM 30365)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

- sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,

- končano najmanj višješolsko izobraževanje (prejšnje)/višješolska izobrazba (prejšnja) ali specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) ali visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);

- najmanj 3 leta delovnih izkušenj;

- znanje uradnega jezika;

- dovoljenje za dostop do tajnih podatkov nacionalno, EU in NATO stopnje »INTERNO« (kandidat lahko dovoljenja pridobi v okviru postopka za premestitev);

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

-zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**Prijava mora biti obvezno oddana na predpisanem obrazcu, ki je sestavni del internega natečaja in mora vsebovati izjavo:**

1. o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;

3. da ima delovno razmerje sklenjeno za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;

4. o znanju uradnega jezika;

5. da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

6. da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

7. da soglaša s tem, da se bo zanj v skladu z Zakonom o tajnih podatkih ((ZTP-UPB1, Uradni list RS, št. 135/2003 spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov nacionalno, EU in NATO stopnje »INTERNO«;

10. da za namen tega natečajnega postopka dovoljuje Ministrstvu za zunanje in evropske zadeve pridobitev podatkov o izpolnjevanju pogojev za zasedbo delovnega mesta iz uradnih evidenc.

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov nacionalno, EU in NATO stopnje »INTERNO«

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

Kot delovne izkušnje se šteje delovna doba na delovnem mestu, za katerega se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva za eno stopnjo nižja izobrazba, razen pripravništva v eno stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti **verodostojno listino**, ki jo je izdal naročnik dela, za katerega so opravljali to delo, in iz katere je razviden datum začetka in konca opravljanja dela, opis del ter navedbo, katera raven izobrazbe se zahteva za opravljanje teh del.

Zahtevane delovne izkušnje se skrajšajo v skladu s 54. členom Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami).

**Opis delovnih nalog iz sistemizacije**:

* sodelovanje s sektorji in službami in pripravi predloga proračuna ter pripravljanje pisnih pojasnil povezanih z delovanjem proračunskega uporabnika upoštevajoč vse ustrezne predpise;
* izdelovanje vseh likvidnostnih načrtov in spremljanje realizacije/odstopanj realiziranega od načrtovanega in analiz ter predlogov, kadar so le ti potrebni ter priprava vseh gradiv, pojasnil in utemeljitev za potrebe računskega sodišča in notranje revizije;
* pripravljanje predlogov potrebnih prerazporeditev med proračunskimi postavkami in znotraj njih ter pisno utemeljevanje;
* vodenje finančnega poslovanja v povezavi s projekti organa, ki se sofinancirajo iz skladov EU;
* urejanje finančnih podatkov in zagotavljanje skladnosti dokumentacije v okviru priprave zahtevkov za povračilo druge naloge podobne stopnje zahtevnosti v povezavi z relevantnimi skladi EU;
* druge naloge podobne stopnje zahtevnosti v povezavi z relevantnimi skladi EU;
* opravljanje drugih nalog po navodilu vodje.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na strokovno-tehničnem delovnem mestu finančnik VII/2-II in bo premeščen z aneksom k pogodbi o zaposlitvi oz. razporejen s sklenitvijo pogodbe o zaposlitvi za nedoločen čas, s polnim delovnim časom, z dvomesečnim poskusnim delom.

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Izhodiščni plačni razred delovnega mesta je 21. plačni razred oz. 2264,68 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za interni natečaj za delovno mesto strokovni sodelavec VII/2-II – ZFR (šifra 30365)« na **naslov**: Ministrstvo za zunanje in evropske zadeve, Kadrovska služba, Prešernova cesta 25, Ljubljana, in sicer **v roku 15 dni** po objavi na spletnem portalu GOV.SI. Za pisno obliko prijave se šteje tudi elektronska oblika, poslana na **elektronski naslov**: kadrovska.mzez@gov.si, pri čemer veljavnost prijave ni pogojena z elektronskim podpisom.

Obvestilo o končanem izbirnem postopku bo objavljeno na spletnem mestu državne uprave GOV.SI.

Informacije o izvedbi internega natečaja dobite vsak delovni dan od 10.00 do 11.00 ure na tel. št. 01 478 2374 (Barbara Kvaternik).

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 Barbara Žvokelj

veleposlanica

generalna sekretarka

(vodja kadrovskega poslovanja)

Priloga: obrazec vloga za zaposlitev